คาดหุ้นไทยสัปดาห์หน้าขึ้นต่อ
กสิกรไทย คาด หุ้นไทยมีโอกาสขึ้นต่อ แต่ให้ระวังการปรับฐานระยะสั้น-แรงขายทำกำไร
2 ต.ค. 2553

กสิกรไทย คาด หุ้นไทยมีโอกาสขึ้นต่อ แต่ให้ระวังการปรับฐานระยะสั้น-แรงขายทำกำไร
บริษัทหลักทรัพย์กสิกรไทยและบริษัทศูนย์วิจัยกสิกรไทย จำกัด มองแนวโน้มในสัดาห์นี้ (4-8 ต.ค. 2553) มองว่า แม้ดัชนีอาจมีโอกาสปรับขึ้นต่อได้ จากแรงหนุนกระแสเงินทุนไหลเข้า และราคาน้ำมันในตลาดโลกที่มีแนวโน้มปรับขึ้น แต่ก็ควรระวังการปรับฐานของดัชนีในระยะสั้นและการขายทำกำไรของนักลงทุน 
ขณะที่ปัจจัยที่ต้องติดตาม คงจะได้แก่ ประเด็นการแข็งค่าของเงินบาท โดยเฉพาะท่าทีของ ธปท. ความคืบหน้าของการชุมนุมเกี่ยวกับประเด็นการลงทุนในมาบตาพุด ตลอดจนการรายงานตัวเลขเศรษฐกิจที่สำคัญโดยเฉพาะของสหรัฐฯ อาทิ การจ้างงานนอกภาคการเกษตร และอัตราการว่างงาน ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 968 และ 945 จุด ขณะที่ แนวต้านคาดว่าจะอยู่ที่ 993 และ 1,000 จุด ตามลำดับ